Selvom han har afvist ét tilbud fra AaB, forsøger de nordjyske mestre endnu engang at lokke Elfsborgs træner Magnus Haglund til Aalborg. Det skriver Ekstra Bladet. Ifølge avisens kilder tjener Haglund 700.000-800.000 kroner i Elfsborg, og vælger han at skrive kontrakt med AaB, medfører det en firedobling af hans løn. Den særlige danske forskerskatteordning er stærkt medvirkende til, at AaB kan tilbyde så store lønstigninger til Magnus Haglund.
Betydelige lønstigninger venter svenskeren, hvis han træder til i AaB med det samme.